text: Hurtigere diagnose for Alzheimers
  15 januar 2014 kl. 13.59
  Horsens-firma gør det hurtigere at finde ud af, om folk har Alzheimers.
  Når en læge skal finde ud af, om en patient har Alzheimers, er det svært at finde ud af i begyndelsen af forløbet.
  Men nu har Horsens-firmaet Brainreader fundet en metode, der meget tidligere kan give præcis diagnose.
  Det går ud på, at en MR scanning via Braineaders billedanalysesystem sammenligner hjernen med hundredvis af andre hjerne, og dermed kan finde mønstre på Alzheimers. Det tager blot 20 minutter.
  - Der kommer flere og flere ældre, og det betyder, at flere vil blive ramt af Alzheimers. For dem er en tidlig diagnose essentiel for at få bedre behandling og dermed øge livskvaliteten, og her vil vores teknologi kunne spille en vigtig rolle i lægens udredning, forklarer CEO og medgrundlægger af Brainreader, Daniel Langhoff.
   
  I 2010 levede 24,5 mio. mennesker med Alzheimers, og det forventes, at 50 mio. vil have sygdommen i 2030. Det er den 6. mest dødelige sygdom.
  
  